Na temelju čl.22.stv.9 Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17 i 68/18) , točke 15. Odluke o upisu u I. razred srednje škole u školskoj godini 2020/2021.Škola likovnih umjetnosti, Split (u daljnjem teklstu: Škola) objavljuje

**NATJEČAJ**

**za upis učenika u prvi razred Škole likovnih umjetnosti, Split**

 **za školsku godinu 2020./2021.**

**Program obrazovanja i broj upisnih mjesta**

Učenici se upisuju u prvi razred u program **likovna umjetnost i dizajn.**

Nakon završetka prvog razreda učenici se opredjeljuju za jedno od šest (6) zanimanja:

* Slikarski dizajner
* Kiparski dizajner
* Grafički dizajner
* Industrijski dizajner
* Fotografski dizajner
* Dizajner odjeće

Škola u prvi razred u školskoj godini 2020./2021. upisuje **48 učenika.**

**Elementi vrednovanja i rokovi za upis**

Elementi vrednovanja za upis:

1. Prosjeci zaključenih ocjena iz svih nastavnih predmeta na dvije decimale u posljednja četiri razreda osnovnog obrazovanja.
2. Zaključne ocjene u posljednja dva razreda osnovnog obrazovanja iz nastavnih predmeta:

- Hrvatski jezik

- Matematika

- Prvi strani jezik

- Likovna kultura

- Tehnička kultura

- Kemija

**Provjera darovitosti učenika za likovno izražavanje**

Darovitost kandidata za likovno izražavanje provjerava se crtanjem olovkom i slikanjem temperom.

Predviđeno vrijeme za prijamni ispit je 4 sata (sunčana).

Kandidati za prijamni ispit podijelit će se u dvije grupe po abacednom redu prezimena.

|  |
| --- |
| **Provjera darovitosti**  |
| Ljetni rok | 14.07.2020. kandidati od A-M od 9,00 do 13,0015.07.2020. kandidati od N-Ž od 9,00 do 13,00 |
| Jesenski rok  | 25.08.2020. od 9,00 do 13,00 sati |

|  |
| --- |
| **Unos rezultata** |
| Ljetni rok | 16.7.2020. |
| Jesenski rok  | 25.8.2020. |

* Rezultati provjere darovitosti biti će objavljeni na web stranici Škole [www.umjetnicka.com](http://www.umjetnicka.com) i oglasnoj ploči škole.
* Potreban pribor za provjeru darovitosti osigurava škola.

**Trošak provjere darovitosti kandidata iznosi 50,00kn. Uplata se vrši na žiro računa Škole : IBAN HR0224840081102095204, Raiffeisen Bank.**

* **Učenici su dužni donijeti potvrdu o uplati na prijamni ispit.**

**Učenici s teškoćama u razvoju**

|  |
| --- |
| **Provjera darovitosti**  |
| Ljetni rok | 01.07.2020. od 8,00 do 12,00 sati |
| Jesenski rok  | 20.08.2020. od 8,00 do 12,00 sati |

|  |
| --- |
| **Unos rezultata** |
| Ljetni rok | 02.07.2020. |
| Jesenski rok  | 20.08.2020. |

**Obvezni strani jezik**

Obvezni strani jezik u Školi je engleski.

Za učenike koji u osnovnoj školi nisu učili engleski jezik, Škola će dana 01.07.2020. u 12:30 (za učenike s teškoćama), te15.07.2020g. u 13:30 sati (za ostale), a nakon pisanog zahtjeva učenika provjeriti njegovo znanje iz engleskog jezika i o tome sastaviti zapisnik.

**Naknada za povećane troškove obrazovanja**

Participacije roditelja/skrbnika učenika u financiranju umjetničkog obrazovanja učenika za školsku godinu 2020./2021. iznosi 400,00 kn, osim:

1. učenika čiji roditelji/skrbnici primaju doplatak za dijete, oni će participirati u obrazovanju u iznosu od 50,00 kn.
2. učenika:
3. koji žive u kućanstvu koje prima zajamčenu minimalnu naknadu predviđenu Zakonom o socijalnoj skrbi , a koja obuhvaća osobe i/ili kućanstva koji nemaju dovoljno sredstava za podmirenje osnovnih životnih potreba
4. koji su korisnici ustanove socijalne skrbi za zbrinjavanje djece bez roditelja i odgovarajuće skrbi , takvi učenici bit će oslobođeni participacije u obrazovanju.

**Datum zaprimanja upisnica**

Upisnice se zaprimaju 27.07.2020.g. i 28.7.2020.g. od 08,00 do 12,00 sati u prostorijama škole.

U jesenskom roku upisnice se zaprimaju 02.09.2020. od 08,00 do 12,00 sati.

Novost od ove godine je mogućnost dostave upisnica i ostalih dokumenata važnih za upis, uz osobnu dostavu i **elektroničkim putem (skenirano ili jasno fotografirano).**

**Upisnicu elektroničkim putem može poslati samo roditelj/skrbnik, a u e-poruci dužan je dostaviti i svoj osobni kontakt (broj telefona, broj mobitela) kako bi ga škola mogla kontaktirati**.